144. löggjafarþing 2014–2015.

Þingskjal 1018 — 586. mál.

Fyrirspurn

til innanríkisráðherra um betrun í fangelsum og aðstoð að lokinni afplánun.

Frá Helga Hrafni Gunnarssyni.

1.	Hefur átt sér stað stefnumótun um betrun í fangelsum hér á landi? Ef svo er, hvernig hefur hún þá farið fram og hefur verið litið til þess hvernig slíkri stefnumótun er háttað í grannríkjum?

2.	Hver er endurkomutíðni í íslenskum fangelsum og hvernig er hún reiknuð?

3.	Hvaða aðstoð stendur föngum til boða eftir að afplánun lýkur? Stendur til boða aðstoð í húsnæðis- og atvinnumálum? Hefur verið horft til nágrannaríkja í þessum efnum?